**Opis predmetu zákazky**

1. Predmetom zákazky je poskytovanie služieb – Údržba komponentov a lietadlových celkov vrtuľníka Mi-171E podľa požiadaviek Leteckého útvaru Ministerstva vnútra Slovenskej republiky.

Poskytovateľ musí mať:

* Aktuálne a platné oprávnenie organizácie na údržbu vrtuľníkov Mi-171E (Mi-8 AMT) ;
* Aktuálnu a platnú revíziu Výkladu organizácie údržby (MOE) alebo jej ekvivalent schválený príslušnou leteckou autoritou,
* Zoznam minimálne 2 technikov údržby kategórie B1.3 a 1 technika údržby kategórie B2 ktorý spĺňajú nasledovné požiadavky:
  + Sú držiteľmi a predložia kópiu platných preukazov spôsobilosti technikov údržby lietadiel (Aircraft Maintenance License (AML)) pre typ vrtuľníka Mi-171E (Mi-8 AMT) vydaných podľa nariadenia Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností, alebo vydaných v súlade s národnou legislatívou príslušného štátu.

1. Miesto poskytnutia služby:
   * Letecký útvar MV SR, Letisko M.R. Štefánika, 823 03 Bratislava, Slovenská republika,
   * technická základňa (základne) Poskytovateľa schválená (schválené) príslušným leteckým úradom (alebo jeho ekvivalentom). Tak ako je uvedené v schválnom výklade údržbovej organizácie (alebo v inom relevantnom/ekvivalentnom dokumente).
2. Poskytovanie služieb údržby sa skladá z

1. Údržba komponentov a lietadlových celkov vrtuľníka Mi-171E podľa požiadaviek LÚ MV SR

2. Neplánovaná údržba komponentov a lietadlových celkov vrtuľníka Mi-171E, ako odstraňovanie porúch, poškodení, vykonanie príkazov na zachovanie letovej spôsobilosti (AD) a vykonanie servisných bulletinov (SB) podľa požiadaviek LÚ MV SR.

3. Dodanie komponentov, materiálu a vybavenia potrebných pre údržbu a s tým spojené služby vrátane technickej dokumentácie ak je táto požadovaná prevádzkovateľom (napr. zabezpečenie servisných bulletinov)

4. Kontrolu stavu, posúdenie stavu, predĺženie kalendárnej a technickej životnosti komponentov a lietadlových celkov vrtuľníkov Mi-171E podľa požiadaviek LÚ MV SR.

**CPV:** 50210000-0 – opravy, údržba a súvisiace služby týkajúce sa lietadiel a iných zariadení.

**Neplánovaná údržba**

Poskytovateľ zabezpečí a vykoná:

1. špeciálne formy prehliadok a inšpekcií,
2. opravy schválené držiteľom typového certifikátu alebo doplnkového typového certifikátu,
3. údržba v súlade s aktuálnym manuálom pre údržbu vrtuľníka mimo plánovanej údržby,
4. špecifikáciu nákladov na osobo-hodiny pre vykonávanie neplánovanej údržby,
5. špecifikáciu nákladov na technickú asistenciu potrebnú pri odstraňovaní porúch,
6. zabezpečí materiál, náhradné diely a vybavenie potrebné pre odstraňovanie porúch a to podľa požiadaviek prevádzkovateľa,

**Dodanie materiálov, komponentov a vybavenia potrebných pre údržbu a s tým spojené služby**

Poskytovateľ zabezpečí a vykoná:

1. preukáže náklady potrebné pri zapracovaní príkazov na zachovanie letovej spôsobilosti (AD), modifikácii a servisných bulletinov (SB) podľa požiadaviek prevádzkovateľa,
2. dodanie materiálov, komponentov a vybavenia potrebných pre údržbu, ktoré sú na tento účel odporučené resp. certifikované výrobcom vrtuľníka (držiteľom typového certifikátu alebo doplnkového typového certifikátu) a lietadlových celkov a s tým spojené služby vrátene dodania technickej dokumentácie ak je táto požadovaná prevádzkovateľom (napr. zabezpečenie servisných bulletinov a modifikácií),
3. kontrolu, aby všetky komponenty, ktoré majú byť namontované vo vrtuľníku prevádzkovateľa v danom mieste boli v súlade s požiadavkami NARIADENIE KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností alebo jeho národným ekvivalentom,
4. na svoje náklady odber a likvidáciu odpadov a komponentov v súlade s právnymi predpismi platnými na území Slovenskej republiky v oblasti životného prostredia a odpadoch.

Rôzne:

14. Úspešný uchádzač musí prejsť auditom oddelenia leteckej správy a dozoru LÚ MV SR a musí byť akceptovaný oddelením leteckej správy a dozoru LÚ MV SR.